Skyclad

Οι Skyclad είναι βρετανικό folk metal συγκρότημα, το οποίο δημιουργήθηκε στο Νιούκασλ της Αγγλίας το 1990, μετά την αποχώρηση του τραγουδιστή Μάρτιν Γουοκίερ από το thrash metal συγκρότημα των Sabbat. Η μουσική του συγκροτήματος βασίζεται στο παραδοσιακό heavy metal με την προσθήκη βιολιού και παγανιστική στιχουργική.

Βιογραφία
Οι Skyclad δημιουργήθηκαν από τον Μάρτιν Γουοκίερ,Martin Walkyier - Encyclopaedia Metallum: The Metal Archives ο οποίος μαζί με τον πρώην κιθαρίστα των Satan, Στιβ Ράμσι,Steve Ramsey | Credits | AllMusic ηχογράφησε το πρώτο ντέμο τους.SKYCLAD - Nuclear Blast Μετά την υπογραφή συμβολαίου με τη "Noise Records", εντάχθηκαν στο συγκρότημα ο μπασίστας Γκρέιαμ Ίνγκλις, ο ντράμερ Κιθ Μπάξτερ και ο κιθαρίστας Ντέιβ Πουχ.Drummerszone artists - Keith Baxter - Drummerszone.com

Το ντεμπούτο τους πραγματοποιήθηκε τον Οκτώβριο του 1991 με τίτλο "The Wayward Sons of Mother Earth",Skyclad - The Wayward Sons of Mother Earth για την προώθηση του οποίου περιόδευσαν μαζί με τους Gamma Ray, Thunderhead, Candlemass και Overkill. Στα τέλη της χρονιάς, ο Ράμσι υπέφερε κάταγμα κρανίου και το συγκρότημα αναγκάστηκε να αναβάλλει την προγραμματισμένη βρετανική του περιοδεία, ενώ την ίδια περίοδο εντάχθηκε στο σχήμα η βιολίστρια Φρίθα Τζένκινς.Fritha Jenkins - Encyclopaedia Metallum: The Metal Archives

Τον Απρίλιο του 1992 κυκλοφόρησε το "A Burnt Offering for the Bone Idol" και τον Ιούνιο το συγκρότημα περιόδευσε μαζί με τους Paradise Lost.A Burnt Offering for the Bone Idol - Skyclad Ακολούθησε η εμφάνιση τους στο φεστιβάλ "Dynamo Open Air" του Αϊντχόβεν, κατά την οποία διασκεύασαν το "Emerald" των Thin Lizzy μαζί με τον πρώην κιθαρίστα του συγκροτήματος, Μπράιαν Ρόμπερτσον.Skyclad Concert Setlist at Dynamo Open Air 1992 on June 7, 1992 Τον Σεπτέμβριο κυκλοφόρησαν το ΕΡ "Tracks from the Wilderness" με ηχογραφήσεις από το "Dynamo Open Air",Skyclad - Tracks from the Wilderness - Encyclopaedia Metallum ενώ συνέχισαν την περιοδεία τους στην Ιρλανδία και ολοκλήρωσαν τη χρονιά ανοίγοντας τις εμφανίσεις των Manowar κατά την ευρωπαϊκή τους περιοδεία.

Ακολούθησε το "Jonah's Ark" τον Ιούνιο του 1993, το τελευταίο τους άλμπουμ με την Τζένκινς στη σύνθεση τους,Jonah's Ark - Skyclad | Songs, Reviews, Credits | AllMusic η οποία έμεινε έγκυος και αντικαταστάθηκε από την Καθ Χάουελ.Catherine Howell - Encyclopaedia Metallum: The Metal Archives Οι Skyclad περιόδευσαν στη Βρετανία με τους Forgodsake να ανοίγουν τις εμφανίσεις τους, αλλά οι προγραμματισμένες εμφανίσεις τους με τους Dio, Sepultura και Paradise Lost ακυρώθηκαν λόγω οικονομικών προβλημάτων με τη δισκογραφική τους εταιρεία, τα οποία τους ακολούθησαν στο υπόλοιπο της καριέρας τους παρά την αρκετά μεγάλη βάση οπαδών τους στην ευρωπαϊκή ήπειρο.

Στις αρχές του 1994 κυκλοφόρησαν το "Prince of the Poverty Line", με τον τίτλο να αντικατοπτρίζει την οικονομική κατάσταση στην οποία βρισκόταν τα μέλη του συγκροτήματος.Prince of the Poverty Line - Skyclad | Songs, Reviews, Credits | AllMusic Ο κιθαρίστας Ντέιβ Μουρ εντάχθηκε στο συγκρότημα για τις ζωντανές τους εμφανίσεις, ενώ η Καθ Χάουελ αποχώρησε, δίνοντας τη θέση της στην Τζορτζίνα Μπιντλ.Georgina Biddle - Encyclopaedia Metallum: The Metal Archives Η περιοδεία για την προώθηση του δίσκου ήταν ιδιαίτερα επιτυχημένη και περιελάμβανε εμφανίσεις με τους Trouble, τον Yngwie Malmsteen και τις πρώτες τους συναυλίες ως πρώτο όνομα στη Γερμανία, με support συγκρότημα τους Freak of Nature.

Μετά την ηχογράφηση του "The Silent Whales of Lunar Sea", ο Ράμσι αντιμετώπισε πρόβλημα με την καρδιά του και αναγκάστηκε να ζήσει με βηματοδότη.Skyclad - The Silent Whales Of Lunar Sea - Metal Reviews Η πρώτη εμφάνιση του συγκροτήματος για την προώθηση του δίσκου πραγματοποιήθηκε στο "Rodon Club" της Αθήνας στις 26 Φεβρουαρίου 1995.Skyclad Concert Setlist at Rodon Club, Athens on February 26, 1995 Οι Πουχ και Μπάξτερ αποχώρησαν, με τον κιθαρίστα Ντέιβ Ρέι και το ντράμερ Τζεντ Ντόκινς να τους αντικαθιστούν.Jed Dawkins - Encyclopaedia Metallum: The Metal ArchivesDavid Ray - Encyclopaedia Metallum: The Metal Archives Το συγκρότημα εμφανίστηκε στο φεστιβάλ "Dynamo Open Air" και περιόδευσε με τους Black Sabbath στη Μεγάλη Βρετανία, ενώ έκλεισε τη χρονιά συμμετέχοντας στην περιοδεία "Blind Guardian Christmas Party", μαζί με τους Blind Guardian, Saxon, Yngwie Malmsteen, Rage και Love/Hate.Live Music - Events from 1995 - Page 29 - 45worlds

Μετά το τέλος της περιοδείας, οι Ρέι και Ντόκινς αποχώρησαν και τα εναπομείναντα μέλη ηχογράφησαν το "Irrational Anthems", το οποίο κυκλοφόρησε τον Φεβρουάριο του 1996,Irrational Anthems - Skyclad | Songs, Reviews, Credits | AllMusic με το βίντεο κλιπ του τραγουδιού "Inequality Street" να γυρίζεται για την προώθηση του.Skyclad - Inequality Street - YouTube Οι Skyclad περιόδευσαν στη Γερμανία με τους Riot και τους Whiplash, ενώ το Νοέμβριο της ίδιας χρονιάς ακολούθησε το άλμπουμ "Oui Avant-Garde á Chance", με τους ντράμερ Πολ Α.Τ. Κίνσον και Πολ Σμιθ να μοιράζονται τη θέση του ντράμερ για τις ηχογραφήσεις.Skyclad - Oui Avant-garde á Chance - Encyclopaedia Metallum Οι Skyclad περιόδευσαν στην πατρίδα τους, πριν συνεχίσουν στη Γερμανία με support τους Subway to Sally.Subway to Sally at Lindenpark (Potsdam) on 30 Dec 1996 — Last.fm Οι τελευταίες εμφανίσεις αυτής της περιοδείας ακυρώθηκαν, όταν ο Γουοκίερ υπέφερε λοίμωξη στον λαιμό.

Την επόμενη χρονιά επέστρεψαν στο στούντιο για την ηχογράφηση του "The Answer Machine?", με τον Κέβιν Ρίντλι στη δεύτερη κιθάρα.Skyclad - The Answer Machine? review - Metal Storm Τον Απρίλιο του 1997 περιόδευσαν στη Γερμανία με τους Maraya και στη συνέχεια ηχογράφησαν το ΕΡ "Outrageous Fourtunes", επεκτείνοντας τον ήχο τους με τον κιθαρίστα και βιολιστή Νικ Έικονς, τον Τζον Λέοναρντ στο ακορντεόν, το φλάουτο και τα πλήκτρα και το ντράμερ Μιτς Όλντχαμ.Skyclad - Outrageous Fourtunes (CD) at Discogs Η σύνθεση αυτή άντεξε για μικρό χρονικό διάστημα, με τους Skyclad να συνεχίζουν με τους Ράμσι και Ρίντλι στις κιθάρες, τον Ίνγκλις στο μπάσο, τον Γουοκίερ στα φωνητικά, την Μπιντλ στο βιολί και τον Τζέι Γκράχαμ στα τύμπανα.Jay Graham - Encyclopaedia Metallum: The Metal Archives

Τον Φεβρουάριο του 1999, κυκλοφόρησαν το "Vintage Whine" και περιόδευσαν πέντε φορές στη Γερμανία κατά τη διάρκεια της χρονιάς.Vintage Whine - Skyclad | Songs, Reviews, Credits | AllMusic Κατά τη διάρκεια αυτών, εμφανίστηκαν στο "Wacken Open Air" και τις εμφανίσεις τους άνοιγαν οι πρωτοεμφανιζόμενοι Lacuna Coil.

Το 2000, υπέγραψαν στη "Nuclear Blast" και ηχογράφησαν τον δίσκο "Folkémon", πριν περιπδεύσουν με τους Ισπανούς Tierra Santa το Νοέμβριο.Skyclad - Folkémon - Reviews - Encyclopaedia Metallum Τον Απρίλιο του 2001, ανακοινώθηκε η αποχώρηση του Μάρτιν Γουοκίερ, με τελευταία του εμφάνιση με το συγκρότημα στο φεστιβάλ "Bloodstock" ένα μήνα αργότερα. Τα φωνητικά ανέλαβε ο Κέβιν Ρίντλι, σε συνδυασμό με τη ρυθμική κιθάρα.Kevin Ridley - Encyclopaedia Metallum: The Metal Archives

Στο τέλος της χρονιάς, οι Skyclad ίδρυσαν τη δική τους δισκογραφική εταιρεία με την ονομασία "Demolition Records", κυκλοφορώντας το ζωντανά ηχογραφημένο "Another Fine Mess".Another Fine Mess - Skyclad | Songs, Reviews, Credits | AllMusic Ο Τζέι Γκράχαμ έδωσε τη θέση του στον Άρον Γουόλτον και στις 4 Δεκεμβρίου 2001 κυκλοφόρησαν το σινγκλ "Swords of a Thousand Men", ενώ ακολούθησε η συλλογή "No Daylights... Nor Heel Taps" με νέες ηχογραφήσεις παλιότερων συνθέσεων.Skyclad - No Daylights nor Heeltaps - Encyclopaedia Metallum

Τον Δεκέμβριο του 2003, το συγκρότημα περιόδευσε με τους The Quireboys και τους Anti Product, ενώ η εμφάνιση τους στο "Burgfolk Festival" στις 24 Ιουλίου 2004 βιντεοσκοπήθηκε για μία πιθανή μελλοντική κυκλοφορία.Skyclad Confirmed For Germany's Burgfolk Festival - Blabbermouth.net Τον Ιούνιο, είχε κυκλοφορήσει το άλμπουμ "A Semblance of Normality" και στις 25 Σεπτεμβρίου έπαιξαν στο "34'000 Ton Metal Cruise" πάνω σε ένα πλοίο στη Στοκχόλμη μαζί με τους Tankard, Amon Amarth, Hypocrisy, Tad Morose, κ.α..Skyclad Confirmed For 34 000 Ton Metal Cruise - Blabbermouth.net Τον Ιούλιο της επόμενης χρονιάς γιόρτασαν τα 15 τους χρόνια με δύο σετ, ένα ηλεκτρικό και ένα ακουστικό, στο φεστιβάλ "Dong Open Air",Skyclad Concert Setlist at Dong Open Air 2005 on July 16, 2005 ενώ εμφανίστηκαν ως πρώτο όνομα στο "Dominion - Autumn Assault" τρεις μήνες αργότερα.Skyclad To Headline U.K.'S Dominion Festival - Blabbermouth.net Οι υπόλοιπες προγραμματισμένες ευρωπαϊκές εμφανίσεις ακυρώθηκαν, όταν ο Ράμσι υπέστη σοβαρό τραυματισμό στον ώμο του.

Τον Ιανουάριο του 2006, οι Skyclad ανακοίνωσαν τη συνεργασία τους με την ελληνική δισκογραφική εταιρεία "Black Lotus Records", με πρώτη κυκλοφορία το ΕΡ "Jig-a-Jig" τρεις μήνες αργότερα.Skyclad - Jig-a-Jig - Encyclopaedia Metallum: The Metal Archives Στη συνέχεια συνεργάστηκαν με τη "Scarlet Records", μέσω της οποίας κυκλοφόρησαν τον δίσκο "In the... All Together" τον Μάιο του 2009.Skyclad - In The...All Together (CD) review - Metal-Temple.com

Το 2014, ο κιθαρίστας Ντέιβ Πουχ επέστρεψε στο συγκρότημα. Τρία χρόνια αργότερα, κυκλοφόρησε το 13ο άλμπουμ τους με τίτλο "Forward Into the Past" μέσω της Listenable Records.Skyclad To Release 'Forward Into The Past' Album In April

Δισκογραφία
Στούντιο ηχογραφήσεις
 The Wayward Sons of Mother Earth (1991)
 A Burnt Offering for the Bone Idol (1992)
 Jonah's Ark (1993)
 Prince of the Poverty Line (1994)
 The Silent Whales of Lunar Sea (1995)
 Irrational Anthems (1996)
 Oui Avant-Garde á Chance (1996)
 The Answer Machine? (1997)
 Vintage Whine (1999)
 Folkémon (2000)
 A Semblance of Normality (2004)
 In the... All Together (2009)
 Forward Into the Past (2017)Ζωντανές ηχογραφήσεις
 Another Fine Mess (2001)
 Live at the Dynamo (2002)

Συλλογές
 Old Rope (1996)
 Poetic Wisdom (2001)
 History Lessens (2002)
 No Daylights... Nor Heel Taps (2002)

Σινγκλ / ΕΡ
 Tracks from the Wilderness (EP, 1992)
 Thinking Allowed? (σινγκλ, 1993)
 Outrageous Fourtunes" (EP, 1998)
 Classix Shape" (ΕΡ, 1999)
 Swords of a Thousand Men (σινγκλ, 2001)
 Jig-a-Jig (ΕΡ, 2006)

Παραπομπές

Πηγές
 Skyclad official site - Band history 
 Skyclad | Music Biography, Credits and Discography | AllMusic
 Skyclad Biography | OLDIES.com
 Skyclad - Encyclopaedia Metallum: The Metal Archives

Εξωτερικοί σύνδεσμοι

 SKYCLAD | Facebook
 Skyclad (official) - YouTube

Κατηγορία:Αγγλικά heavy metal συγκροτήματα
Κατηγορία:Folk metal συγκροτήματα